Adolph Wagner

Adolph Gotthilf Heinrich Wagner (25. märts 1835 Erlangen – 8. november 1917 Berliin) oli saksa majandusteadlane ja poliitik, üks juhtivaid akadeemilisi sotsialiste (saksa keeles Kathedersozialist), riigirahanduse uurija ning agrarianismi pooldaja.

Tema nime kannab Wagneri seadus, mis kirjeldab riigi majandusliku aktiivsuse kasvu.

Wagner oli professori poeg. Ta õppis Göttingeni ja Heidelbergi Ülikoolis. Wagner oli Tartu Ülikooli geograafia, etnograafia ja statistika professor aastatel 1865–1868, seejärel töötas professorina Freibergi (1868–1870) ja Friedrich Wilhelmi Ülikoolis (1870–1917).

Saksamaa majandusteadlased
Saksamaa poliitikud
Tartu Ülikooli professorid
Sündinud 1835
Surnud 1917